Giovani dos Santos

Giovani Alex dos Santos Ramírez eli Giovani (s. 11. toukokuuta 1989 Monterrey, Nuevo León, Meksiko) on meksikolainen jalkapalloilija, joka edustaa yhdysvaltalaista Los Angeles Galaxyä. Hänellä on myös Espanjan kansalaisuus. Hän on pelannut Meksikon maajoukkueessa 107 ottelua ja tehnyt niissä 19 maalia.

 Ura 

Giovani siirtyi Monterreyn junioreista Espanjaan katalonialaisseura Barcelonan riveihin vuonna 2002.Giovani FC Barcelona. Viitattu 6.6.2008. Hän tuli ensimmäisen kerran jalkapalloilevan maailman tietoon edustaessaan Meksikoa vuonna 2005 Perussa pidetyissä alle 17-vuotiaiden MM-kilpailuissa. Meksiko voitti kultaa ja Giovani valittiin turnauksen toiseksi parhaaksi pelaajaksi.FIFA U-17 World Championship Peru 2005 FIFA. Viitattu 6.6.2008. Turnauksen aikana Giovani pelasi hyökkääjän paikalla, mutta seurajoukkueessaan, varsinkin uran edetessä, hänen on sanottu tuleva sopeutumaan paremmin hyökkääväksi keskikenttäpelaajaksi.

Kaudella 2006–2007 Giovani pelasi Barcelonan B-joukkueessa Espanjan kolmanneksi korkeimmalla sarjatasolla Segunda División B:ssä. Kesällä 2007 hän osallistui alle 20-vuotiaiden MM-kilpailuihin, joiden kolmanneksi parhaaksi pelaajaksi hänet valittiin.FIFA U-20 World Cup Canada 2007  FIFA. Viitattu 6.6.2008.


Kaudeksi 2007–2008 Giovani nousi joukkuetoverinsa Bojanin kanssa Barcelonan edustusjoukkueeseen. Hän pelasi kauden aikana 28 Espanjan pääsarjan Primera Divisiónin ottelussa ja teki hattutempun kauden viimeisessä ottelussa Real Murciaa vastaan.Ficha del jugador LFP. Viitattu 6.6.2008. Hän sai peliaikaa myös Espanjan cupissa ja Mestarien liigassa.

Kesällä 2008 Giovani siirtyi englantilaisen Tottenham Hotspurin riveihin. Dos Santoksen hankki Tottenhamiin, Tottenhamin silloinen manageri Juande Ramos. Hotspur maksoi Barcelonalle kuuden miljoonan euron siirtokorvauksen, ja riippuen Giovanin pelaamista otteluista summa voi lopulta nousta 11 miljoonaan euroon.Giovani, traspasado al Tottenham Hotspur  FC Barcelona. Viitattu 6.6.2008.Giovani Dos Santos Tottenham Hotspur FC. Viitattu 6.6.2008. 

Ura Tottenhamissa alkoi hyvin, sillä dos Santos pääsi pelaamaan sekä Valioliigaa, Englannin liigacuppia, että UEFA cuppia. Nilkan vääntyminen lokakuussa kuitenkin katkaisi lupaavan alun.Dos Santos avoids angle op Skysports.com. Viitattu 6.1.2009. 14. joulukuuta 2008 Giovani kertoi Skysportille aloittaneensa kevyen harjoittelun nilkan kuntouttamisen jälkeen ja toivoi palaavansa joukkueen harjoituksiin jo täysipäiväisesti viikon kuluttua.Giovani close to comeback Skysports.com. Viitattu 6.1.2009. Myös Tottenhamin manageri oli vahtunut Juande Ramosista Harry Redknappiin.

Tammikuun 2009 alussa meksikolainen jalkapallojoukkue Chivas Guadalajara oli useasti ottanut yhteyttä Tottenhamiin dos Santoksen mahdollisesta siirtymisestä Chivasiin. Dos Santosin tilannetta vielä tuolloin vaikeutti fakta, ettei hän ollut Redknappin pitkän ajan suunnitelmissa mukana.Chivas keen on Giovani Skysports.com. Viitattu 6.1.2009

13. maaliskuuta 2009 dos Santos liittyi loppukauden mittaiselle lainalle Englannin Mestaruussarjan Ipswich Towniin. Hän pääsi heti ensimmäisessä pelissä kentälle kun hän korvasi Readingia vastaan pelatussa ottelussa Jonathan Steadin 71:nnen minuutin kohdalla. Jo toisessa ottelussaan Giovani teki ensimmäisen maalinsa Ipswichissä. Kolmannessa ottelussaan dos Santos loukkaantui ja hänet otettiin vaihtoon 25:nnellä minuutilla. Vamma osoittautui nivusvammaksi ja johtui aikaisemmasta pelaamattomuudesta. 26. heinäkuuta 2009 dos Santos valittiin CONCACAF Gold Cupin arvokkaimmaksi pelaajaksi, kun Meksiko voitti CONCACAF Gold Cupin mestaruuden. Giovani teki turnauksessa kaksi maalia, joista toisen Yhdysvaltoja vastaan turnauksen finaalissa, joka päättyi Meksikon 5–0-voittoon. Dos Santosin joukkuekaveri Miguel Sabah voitti Gold Cupin kultaisen kengän.

Tammikuussa 2010 dos Santos liittyi Turkin superliigan Galatasaray SK:n vahvuuteen loppukauden mittaisella lainasopimuksella Tottenhamista. Galatasaraylla oli optio hankkia pysyvästi dos Santos joukkueeseen lainan aikana. Galatasarayn valmentajana toimi Frank Rijkaard, dos Santosin entinen valmentaja FC Barcelonasta.

Dos Santos valittiin Meksikon MM-kisamiehistöön vuoden 2010 MM-kisoihin. Meksiko eteni alkulohkosta jatkoon, mutta tie katkesi tappioon Argentiinalle neljännesvälierissä. Dos Santosin osalta kisat olivat onnistuneet, sillä hän sijoittui toiseksi kisojen nuori pelaaja -äänestyksessä, jonka voitti Thomas Müller.http://www.goal.com/en-gb/news/2890/world-cup-2010/2010/07/11/2021146/world-cup-2010-germanys-thomas-mueller-wins-young-player Viitattu 8.7.2012 

Syksyllä vähälle peliajalle jäänyt Giovani lähti 31. tammikuuta 2011 lainalle Espanjan Primera Divisiónissa pelaavaan Racing Santanderiin.http://www.tottenhamhotspur.com/spurs/News/latest-news.page Viitattu 8.7.2012 Dos Santos teki debyyttinsä Racingissa 5. helmikuuta 1–1-tasapelissä Real Zaragozaa vastaan. Ensimmäisen maalinsa hän teki Villarrealia vastaan 2–2 päättyneessä ottelussa 27. helmikuuta. Kevään aikana Dos Santos onnistui maalinteossa myös Real Sociedadia ja Espanyolia vastaan.Primera División - 10/11 transfermarkt.co.uk  Viitattu 10.1.2014.  Hérculesia vastaan Giovani osui kahdesti, kun Racing haki vierasvoiton 2–3. 

Onnistuneen Racing-lainan jälkeen Giovani sai kutsun Meksikon joukkueeseen Gold Cupiin 2011. Meksiko voitti oman alkulohkonsa ja lohkon toisessa ottelussa Kuubaa vastaan Dos Santos teki kaksi maalia 5–0-voitossa. Meksiko eteni aina finaaliin asti, jossa se kohtasi USA:n. Meksiko käänsi toisen jakson aikana 2–0-tappioaseman 2–4-voitoksi. Giovani viimeisteli Meksikon neljännen maalin, joka palkittiin kisojen hienoimpana osumana.http://theoriginalwinger.com/2011-06-29-concacaf-chooses-top-10-goals-from-2011-gold-cup  Viitattu 8.7.2012 

Gold Cup -mestaruushuuman jälkeen Dos Santos palasi jälleen Englantiin ja Tottenhamiin. Peliaika jäi kuitenkin vähäiseksi myös kaudella 2011–2012 ja Dos Santos nähtiin kentällä vain seitsemässä Valioliiga-ottelussa.Performance data for season 2011/12 transfermarkt.co.uk  Viitattu 10.1.2014.

Kesällä 2012 Dos Santos siirtyi Espanjaan pysyvällä siirrolla, kun hän teki neljän vuoden sopimuksen Mallorcan kanssa.Dos Santos makes Mallorca move skysports.com  (31.8.2012) Viitattu 10.1.2014. Mallorcassa hän pelasi 29 liigaottelua, joissa hän teki 6 maalia ja syötti myös kuusi maaliaPerformance data for season 2012/13 transfermarkt.co.uk  Viitattu 10.1.2014., kun Mallorca putosi kauden päätteeksi Segunda Divisióniin.La Ligassa huippujännittävä viimeinen kierros - Celta Vigo nousi kuiville yle.fi  (2.6.2013) Viitattu 10.1.2014. Hän teki debyyttinsä Mallorcan paidassa 22. lokakuuta 2012 pelatussa Primera Divisiónin 8. kierroksen ottelussa Sevillaa vastaan, jossa hän syötti Mallorcan molemmat maalit 2-3-tappiossa.Primera División 2012/13 transfermarkt.co.uk  Viitattu 10.1.2014. Ensimmäisen maalinsa seuralle hän teki 18. tammikuuta 2013 2-3-tappiossa Espanyolille. Hän teki maalin kauden päätöskierroksella 1. kesäkuuta tehden Mallorcan 3-1-maalin 4-2-voitossa Real Valladolidista.Match report RCD Mallorca - Real Valladolid CF tramsfermarkt.co.uk  (1.6.2013) Viitattu 10.1.2014.

Kesällä 2013 hän siirtyi Segunda Divisióniin pudonneesta RCD Mallorcasta takaisin Espanjan pääsarjaan Villarrealin riveihin 4-vuotisella sopimuksella.Dos Santos signs for Villareal  fifa.com  (9.7.2013) Viitattu 10.1.2014.

 Perhe 

Giovanin brasilialainen isä Gerardo dos Santos, joka tunnetaan paremmin nimellä Zizinho, oli aikanaan myös jalkapalloilija. Hän pelasi muun muassa meksikolaisissa Américan ja Monterreyn joukkueissa 1980-luvun lopulla. Myöhemmin Gerardo perusti jalkapallokoulun lapsille Meksikoon. Kyseisessä koulussa myös Giovani aloitti jalkapalloilun. Tätä ennen isä oli mennyt naimisiin meksikolaisen Liliana Ramírezin kanssa. Pari sai Giovanin lisäksi kaksi lasta: hänen isoveljen Ederin sekä kuopuksen Jonathanin, joka on myös pelannut FC Barcelonan junioreissa.

 Saavutukset 

 Alle 17-vuotiaiden maailmanmestaruus: 2005
 CONCACAF Gold Cup: 2009

 Lähteet 

 Aiheesta muualla 

 Profiili Tottenhamin virallisilla sivuilla 
 Profiili Ipswichin virallisilla sivuilla 
 Profiili Galatasarayn virallisilla sivuilla 
 Profiili FootballDatabase-tietokannassa 

Luokka:Meksikolaiset jalkapalloilijat
Luokka:Vuonna 1989 syntyneet
Luokka:Meksikolaiset olympiavoittajat
Luokka:Elävät henkilöt